Fremtidigt beredskabssamarbejde 
Sagsfremstilling 
4.                   Fremtidigt beredskabssamarbejde - Åbent 
  
  
SAGENS INDHOLD 
Regeringen og KL har med økonomiaftalen for 2015 besluttet, at landets nuværende 87 beredskaber gennem en 
ændring af den samlede beredskabsstruktur skal sammenlægges til max. 20 nye beredskabsenheder senest den 1. 
januar 2016. Byrådet skal tage stilling til, hvilke kommuner Favrskov Kommune skal indgå samarbejde med. 
  
Formålet med strukturændringen er at opnå effektiviseringsgevinster samtidig med, at der fastholdes et højt 
serviceniveau og et robust beredskab. 
  
Det fremgår af aftalen mellem KL og regeringen, at kommunerne selv afgør hvem de ønsker at samarbejde med i en 
ny beredskabsenhed. Koordinering af de fremtidige samarbejder sker igennem kommunekontaktrådene, KKR. 
  
[adresse] har mulighed for at indgå samarbejder mod enten vest eller øst. Mod vest har Silkeborg og 
Viborg Kommuner indledt et samarbejde om en ny beredskabsenhed. [adresse] er inviteret til at deltage i 
dette samarbejde. Der har på borgmester- og direktørniveau været afholdt sonderende møder med repræsentanter 
for Silkeborg og Viborg. 
  
Mod øst har [adresse] og [adresse] og [adresse] på administrativt plan indledt et samarbejde om 
udarbejdelse af analyse af de eksisterende beredskabsforhold i kommunerne. [adresse] har deltaget i dette 
analysearbejde. Analysen benævnt Fremtidens Beredskab er tidligere udsendt til Beredskabskommissionen og 
Byrådet. Endvidere har der ligeledes mod øst været afholdt sonderende møder på borgmester- og direktionsniveau. 
  
Den nye samordnede beredskabsenhed skal etableres som et såkaldt § 60 selskab, jf. den kommunale styrelseslov. 
Der skal udarbejdes en samordningsaftale, som specifikt skal beskrive hvilke opgaver, økonomi, kompetence der 
overdrages til § 60 selskabet. Samordningsaftalen skal godkendes af Statsforvaltningen. 
  
VURDERING 
Ved valg af samarbejdskommuner vil det særligt skulle vurderes, hvorledes Favrskov Kommunes nuværende 
beredskabsfaglige struktur, serviceniveau, økonomi, geografi og opgaveløsning bedst muligt kan integreres i en ny 
beredskabsenhed. Endvidere er det væsentlig at sikre sig en indflydelse i den nye beredskabsenhed, som står i 
 
Byråd 
27. januar 2015 
Sagsnr. 710-2014-
72103 
Dok.nr. 710-2015-
16910 
Sagsbehandler 
DPDJOH 
  
Tidl. politisk behandling 
  
Forventet sagsgang 
BE-K, ØK, BY 
Lovgrundlag 
  
forhold til kommunens bidrag til enheden. Øvrige kommunale samarbejdsrelationer og samarbejdsforhold på politisk 
og administrativt plan har ligeledes betydning for et fremtidigt samarbejde. 
  
Ses der bort fra [adresse], er de potentielle vest- og østlige samarbejdsområder sammenlignelige på 
areal og indbyggertal. Silkeborg og Viborg har et samlet areal på 2.287 km2 og ca. 184.000 indbyggere. Randers, 
Nord- og [adresse] har et samlet areal på 2.157 km2 og ca. 176.000 indbyggere. Det vestlige samarbejde er 
domineret af to store byer, Viborg og Silkeborg. Mod øst er [adresse] langt den største. 
  
De væsentligste forskelle imellem de to områder kommer tydeligst til udtryk ved, at der i det østlige område er 
væsentlig mere kyststrækning end i det vestlige område. Endvidere er den bymæssige bebyggelse mere spredt 
mod øst. 
  
På det beredskabsmæssige område er Viborg og Silkeborg i dag organiseret med to store kommunale 
beredskaber med i alt 10 brandstationer. Mod øst er det nuværende beredskab organiseret i henholdsvis 
entrepriseberedskab og kommunalt beredskab med i alt 12 brandstationer. 
  
Favrskov Brandvæsen er i dag organiseret med et kommunalt og to entreprisebrandstationer. Her ud over er der 
indgået aftaler om nabohjælp fra henholdsvis Viborg, Silkeborg og Randers kommuner. 
  
ØKONOMI 
De konkrete økonomiske konsekvenser af et fremtidigt samarbejde mod enten vest eller øst kan ikke beskrives på 
nuværende tidspunkt. Af de foreløbige analyser fremgår det, at den gennemsnitlige udgift pr. indbygger mod vest 
udgør ca. 164 kr. Mod øst udgør udgiften ca. 204 kr. pr. indbygger. For Favrskov Kommune er udgiften 180 kr. pr. 
indbygger. I dette billede skal der tages hensyn til, at der i det vestlige samarbejde indgår væsentlige indtægter fra 
ikke beredskabsfaglige aktiviteter. Disse indtægter har det ikke på nuværende tidspunkt været muligt at få oplyst. 
  
I et samarbejde mod øst foreslås, at kommunerne som udgangspunkt bidrager med de midler, som de hver især 
anvender på deres beredskaber, dog modregnet den forudsatte besparelse ved centraliseringen. På sigt er der dog 
enighed i borgmesterkredsen om, at der skal findes en betalingsmodel, som bygger på objektive kriterier f.eks. 
indbyggertal, areal og andre kriterier som f.eks. antallet af risikovirksomheder eller sommerhuse. Udgangspunktet 
for en sådan model må være, at mulighederne for ekstrabetaling ved evt. ekstra service overvejes. En 
betalingsmodel på objektive kriterier indfases i løbet af 3 til 5 år.  
  
Det er ikke på nuværende tidspunkt klarlagt, hvordan et vestligt samarbejde forventer at finansiere et fremtidigt 
beredskabssamarbejde. 
  
INDDRAGELSE 
MED-udvalget på station Hadsten, og indsatsledergruppen er løbende orienteret om strukturændringerne. Af 
Favrskov Kommunes personalepolitik fremgår af ”Finn Bech for medarbejdernes inddragelse og 
medvirken ved større organisatoriske ændringer i [adresse]” at involverede medarbejdere skal have 
mulighed for at udtale sig til de kommende ændringer. Medarbejdernes generelle rettigheder er fastlagt i gældende 
overenskomster. Desuden vil Lov om virksomhedsoverdragelse være gældende. Udtalelse fra medarbejderne vil 
foreligge til mødet. 
  
INDSTILLING 
Beredskabskommissionen indstiller til Byrådet: 
  
1. At der ud fra en samlet vurdering af nuværende samarbejdsrelationer, økonomi, serviceniveau og 
beredskabsmæssig struktur, godkendes at der træffes principbeslutning om, at der indgås samarbejde om en ny 
beredskabsenhed med Randers, [adresse] og [adresse] gældende fra den 1. januar 2016. 
  
BESLUTNING 
  
Beredskabskommission, 14. januar 2015: 
Fraværende: Frans Hansen 
  
Indstilles godkendt. 
  
For Frans Hansen mødte Vicepolitiinspektør Ronny Østergaard. 
  
Økonomiudvalget, 20. januar 2015: 
Fraværende: Rune Knudsen, Clavs Hermansen 
  
Indstilles godkendt. 
  
Bilag 
  
  
  
  
Byråd, 27. januar 2015: 
Fraværende: Gert Klausen, Clavs Hermansen 
  
Godkendt. 
Baggrundsrapport: Analyse af eksisterende 
beredskaber 10.11.14 
710-2014-281386 
Baggrundsrapport: Analyse af Beredskab Vest 
710-2014-279362 
Notat vedr. fremtidens beredskab UDKAST 
710-2014-272875 
